VF Plus-deur lankal oop vir bruines | Netwerk24
VF Plus-deur lankal oop vir bruines
Olivier Henning, Villiersdorp
Heindrich Wyngaard se rubriek, dat die VF Plus die enigste party is wat werklik na die regte van minderheidsgroepe omsien, moet verwelkom word (Beeld 06.03 – "My stem voel nêrens tuis nie"). Hy gee dan ook raad aan die VF Plus om sy "blanke" openbare beeld in die Wes-Kaap 'n bietjie bruiner te poets.
Ek is oortuig dat as die bruin gemeenskap werklik ernstig na die visie en beleid van die VF Plus kyk, hulle sal agterkom dat hierdie party reeds baie jare die enigste party is wat op 'n verantwoordelike wyse ook na hul belange kan en wil omsien.
Die aggressiewe propaganda van die sogenaamde reënboog­nasie-partye wat verkondig dat al die mense in Suid-Afrika een nasie, met een taal en kultuur is, het ongelukkig voorkom dat bruin Afrikaners dit raaksien.